turjo4nis/wikipedia-bn-dump-20250701 huggingface dataset:
নাসিরুল ইসলাম নাসির

মোহাম্মদ নাসিরুল ইসলাম নাসির (জন্ম: ১০ আগস্ট ১৯৮৮; নাসিরুল ইসলাম নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ জামাল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেলে থাকেন।

২০০৮–০৯ মৌসুমে, বাংলাদেশী ফুটবল ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১০–১১ মৌসুমে তিনি শেখ জামালে যোগদান করেছেন। শেখ জামালে মাত্র ১ মৌসুম অতিবাহিত করার পর পুনরায় ঢাকা মোহামেডানের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, শেখ রাসেল, ঢাকা মোহামেডান, সাইফ এবং চট্টগ্রাম আবাহনীর হয়ে খেলেছেন। ২০২২–২৩ মৌসুমে, তিনি সাইফ হতে বাংলাদেশী ক্লাব শেখ জামালে যোগদান করেছেন। 

২০১০ সালে, নাসির বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি এরপূর্বে ২০০৯ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৪ ম্যাচে অংশগ্রহণ করেছেন।

প্রারম্ভিক জীবন
মোহাম্মদ নাসিরুল ইসলাম নাসির ১৯৮৮ সালের ১০ই আগস্ট তারিখে বাংলাদেশের চাঁপাইনবাবগঞ্জের রামকৃষ্ণপুরে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি নবাবগঞ্জ উচ্চ বিদ্যালয় থেকে মাধ্যমিক স্কুল সার্টিফিকেট অর্জন করেছেন।

আন্তর্জাতিক ফুটবল
নাসির বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।

২০০৯ সালের ২৬শে এপ্রিল তারিখে, মাত্র ২০ বছর ৮ মাস ২৭ দিন বয়সে, নাসির কম্বোডিয়ার বিরুদ্ধে ২০১০ এএফসি চ্যালেঞ্জ কাপ বাছাইপর্বের গ্রুপ পর্বের নিজেদের প্রথম ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে নাসির সর্বমোট ৫ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 

১৯৮৮-এ জন্ম
জীবিত ব্যক্তি
ফুটবল রক্ষণভাগের খেলোয়াড়
বাংলাদেশের আন্তর্জাতিক ফুটবলার
বাংলাদেশী ফুটবলার
আবাহনী লিমিটেডের (চট্টগ্রাম) ফুটবলার
মোহামেডান স্পোর্টিং ক্লাবের (ঢাকা) ফুটবলার
এশিয়ান গেমসে বাংলাদেশের প্রতিযোগী
শেখ জামাল ধানমন্ডি ক্লাবের ফুটবলার
আবাহনী লিমিটেডের (ঢাকা) ফুটবলার
শেখ রাসেল ক্রীড়া চক্রের ফুটবলার
সাইফ স্পোর্টিং ক্লাবের ফুটবলার
২০১০ এশিয়ান গেমসের ফুটবলার
দক্ষিণ এশীয় গেমসে স্বর্ণপদক বিজয়ী বাংলাদেশী
দক্ষিণ এশীয় গেমসে ফুটবলে পদক বিজয়ী
চাঁপাইনবাবগঞ্জ জেলার ব্যক্তি
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
বাংলাদেশের আন্তর্জাতিক যুব ফুটবলার
পুরুষ ফুটবল রক্ষণভাগের খেলোয়াড়
আসামের বিধানসভা কেন্দ্রের তালিকা

৭ এপ্রিল ১৯৩৭ সালের সূচনাতে আসাম বিধানসভার সমষ্টির সংখ্যা ছিল ১০৮। ১৯৫৭ সালে তা ১০৫ পর্যায়ে নেমে আসে। ১৯৬২ সালে সমষ্টির সংখ্যা ১১৪ - তে বৃদ্ধি করা হয় এবং ১৯৭২ পর থেকে, তা ১২৬ হয়। ১৯৭৬ সাল,
৮ টি সমষ্টি তফসিলি জাতি প্রার্থীদের জন্য সংরক্ষিত হয়
এবং
১৬ টি সমষ্টি তফসিলি উপজাতিদের প্রার্থীদের জন্য সংরক্ষিত করা হয়। কামরূপ মেট্রো জেলার দিসপুর বিধানসভার সমষ্টি ৩.৫৩ লাখ ভোটার নিয়ে আসামের বৃহত্তম বিধানসভার সমষ্টি অধিকারী হয়।

১৯৯১ সাল থেকে কেন্দ্রসমূহের তালিকা 
নিম্নে আসাম বিধানসভার সমষ্টিসমূহের তালিকা দেওয়া হয়। এই তালিকাটি ১৯৭৬ সনের বিধানসভা কেন্দ্রের নির্ধারিত তালিকার উপর ভিত্তি করে প্রস্তুত করা হয়:

তথ্যসূত্র

বহিঃসংযোগ 
 অফিসিয়াল ওয়েবসাইট

আসামের রাজনীতি
আসাম সম্পর্কিত তালিকা
আসাম সরকার
আসাম বিধানসভা
আসামের বিধানসভা কেন্দ্র
শিলচর লোকসভা কেন্দ্র

শিলচর লোকসভা নির্বাচনী কেন্দ্র উত্তর-পূর্ব ভারতের, আসাম রাজ্যের ১৪ টি লোকসভা আসনের মধ্যে অন্যতম। কাছাড় জেলায় অবস্থিত এই আসনটি অসংরক্ষিত। ১৯৫১ থেকে ১৯৭১ অবধি শিলচরের এই কেন্দ্রটির নাম ছিল কাছাড় লোকসভা কেন্দ্র।

ভোটার পরিসংখ্যান
২০১৪ খ্রিস্টাব্দে আসাম লোকসভা নির্বাচনে শিলচর কেন্দ্রের ভোটার সংখ্যা ছিল ১০,৬০,১৭৫ জন। যার মধ্যে ৫,৫৪,৫৪০ জন পুরুষ, ৫,০৫,৫৫৮ জন নারী ছিলেন ও তৃতীয় লিঙ্গের ভোটার ছিলেন ৭৭ জন।

২০১৯ খ্রিস্টাব্দে শিলচর কেন্দ্রের ভোটার সংখ্যা বেড়ে হয় ১১,৯১,২৮৯ জন। ভোটার পরিসংখ্যান নিম্নরূপ:

বিধানসভা কেন্দ্রসমূহ 
শিলচর লোকসভা কেন্দ্র নিম্নলিখিত বিধানসভা খন্ডসমূহে সংগঠিত হয়েছে:

সংসদ সদস্য 
টীকা

নির্বাচন ফলাফল

২০১৯ সাধারণ নির্বাচন

২০১৪ সাধারণ নির্বাচন 
২০১৬ সালের ভারতীয় সাধারণ নির্বাচন ১৬তম লোকসভার গঠন লক্ষ্যে ভারতের মোট ৫৪৩ লোকসভা কেন্দ্রের সবকয়টির সংসদ সদস্যদের নির্বাচন করতে অনুষ্ঠিত হয়। নির্বাচনটি ৭ এপ্রিল থেকে ১২ মে পর্যন্ত নয়টি পর্বে চলে যা দেশের ইতিহাসে দীর্ঘতম নির্বাচন।

২০০৯ সাধারণ নির্বাচন

তথ্যসূত্র 

কাছাড় জেলা
আসামের লোকসভা কেন্দ্র
বিঠোবা মন্দির

বিঠোবা মন্দির, পন্ধরপুর, যা আনুষ্ঠানিকভাবে শ্রীবিট্‌ঠল-রুক্মিণী মন্দির নামেও পরিচিত (মারাঠি: श्री विठ्ठल-रूक्मिणी मंदिर) হলো বিঠোবা উপাসনার প্রধান কেন্দ্র। বিট্‌ঠল বা বিঠোবাকে কৃষ্ণ বা বিষ্ণুর একটি রূপ মনে করা হয়। রুক্মিণী বা রাখুমাই হলেন তার পত্নী। এটি ভারতের মহারাষ্ট্র রাজ্যের সর্বাধিক পরিদর্শিত মন্দির। প্রতি বছর আষাঢ়ী একাদশী ও কার্তিকী একাদশী উপলক্ষ্যে বারকরী সম্প্রদায়ের অনুগামীরা তাদের বাড়ি থেকে পন্ধরপুর মন্দিরের উদ্দেশ্যে তীর্থযাত্রা করেন। এই যাত্রাকে দিন্ডি বলা হয়। তারা বিশ্বাস করেন,  পন্ধরপুরের ধারে চন্দ্রভাগা নদীতে স্নান করলে সব রকম পাপ থেকে মুক্ত হওয়া যায়। সকল ভক্তই বিঠোবা বিগ্রহের পাদস্পর্শ করার অধিকারী। ২০১৪ সালের মে মাসে, এই মন্দিরই প্রথম নারী ও অনগ্রসর শ্রেণির মানুষদের পুরোহিত হওয়ার জন্য এই মন্দিরে আমন্ত্রণ জানায়।

আরও দেখুন
রুক্মিণী
অবতার

তথ্যসূত্র

বহিঃসংযোগ
 http://www.amazingmaharashtra.com/2012/04/pandharpur.html Vithoba Temple's Daily Schedule

মহারাষ্ট্রের হিন্দু মন্দির
বারকরী
বিষ্ণু মন্দির
কৃষ্ণ মন্দির
নাস্তিক চলচ্চিত্র উৎসব

নাস্তিক চলচ্চিত্র উৎসব হল প্রতিবছর আয়োজিত মার্কিন যুক্তরাষ্ট্র তথা বিশ্বের প্রথম চলচ্চিত্র উৎসব যেখানে পূর্ণদৈর্ঘ্য চলচ্চিত্র, পূর্ণদৈর্ঘ্য চলচ্চিত্র, স্বল্পদৈর্ঘ্য চলচ্চিত্র এবং বিশেষ সম্প্রদায়ের জন্য নির্মিত অ্যানিমেটেড ফিল্ম প্রদর্শিত হয়। ২০০৯ সালে শুরু হওয়া এই চলচ্চিত্র উৎসব স্থাপনা ডেভ ফিজরাল্ড, হাঙ্ক পেল্লিসিয়র ও বেরোনিকা চাটার দ্বারা হয়।

পঞ্চম বার্ষিক নাস্তিক চলচ্চিত্র সমাবেশ 
সান ফ্রান্সিসকোর রক্সি থিয়েটারে সেপ্টেম্বর ২০১৩-তে আয়োজিত পঞ্চম বার্ষিক নাস্তিক চলচ্চিত্র সমাবেশে কিছু চলচ্চিত্র ও ঘটনা-সম্বন্ধিত বিষয়ের উপর শর্টফিল্ম ও পূর্ণদৈর্ঘ্য চলচ্চিত্র প্রদর্শিত হয়। এতে পূর্ণদৈর্ঘ্য চলচ্চিত্র রিভিশনারিজ ও ছিল যাতে বর্তমান সময়ের খ্রিস্টীয় ধর্মপ্রচারকদের ইতিহাস এবং তাদের প্রতি বাধাদানের প্রচেষ্টাকে দেখানো হয়েছে। বিক্রম গান্ধী প্রিচালিত কুমার: দ্য ট্রু স্টোরি অব এ ফলস প্রফেট (কুমার: এক নকল ধর্মগুরুর সত্যি কাহিনী) প্রামাণ্যচিত্রটি এক ভিন্ন সময়ের ভারতীয় আমেরিকানদের কাহিনী যাদেরকে হিন্দুধর্মের রীতিনীতিতে বড় করা হলেও ফিল্মটিতে দেখানো কারণগুলোর জন্য তারা ধর্মের প্রতি আস্থা হারিয়ে ফেলে। এইসব কথা ভারতীয় আধ্যাত্মিক চিন্তাধারাযুক্ত পশ্চিমা মনীষীদের অনুভূতির বিপরীতে যায়।

তথ্যসূত্র

ক্যালিফোর্নিয়ার চলচ্চিত্র উৎসব
মনোকামনা মন্দির

মনোকামনা মন্দির (নেপালি: मनकामना मन्दिर) নেপালের গোর্খা জেলার মনকামানা গ্রামে অবস্থিত একটি হিন্দু মন্দির। যা দেবী পার্বতীর অবতার ভগবতীকে উৎসর্গ করা হয়েছে।

অবস্থান
এই মন্দির নেপালের গোর্খা জেলা মুখ্যালয় থেকে ১২ কি.মি. দক্ষিণ-পূর্বে অবস্থিত। সমুদ্রতল থেকে ১,৩০২ মিটার উচ্চতায় অবস্থিত এই মন্দিরটির দক্ষিণের দিকে মহাভারত ঝিল ও ছিম্কেশ্বরী ডাঁডার সাথে উত্তর দিকে অন্নপূর্ণা হিমালয় আর মনাস্লু হিমালয়ের শৃঙ্গ দেখা যায়। মন্দির প্রাঙ্গণ থেকে সূর্যোদয় ও সূর্যাস্তের মনোরম দৃশ্য উপভোগ করা যায়।

জনপ্রিয় সংস্কৃতিতে 

 ২০১৩ সালের ডকুমেন্টারি ফিল্ম " মনকামনা " ক্যাবল কারে চড়ে থাকা ব্যক্তিদের বিভিন্ন দলকে নথিভুক্ত করে।

তথ্যসূত্র

বহিঃসংযোগ

পার্বতী মন্দির
নেপালের হিন্দু মন্দির
গণ্ডকী প্রদেশের হিন্দু মন্দির
নেপালের দর্শনীয় স্থান
১৭শ শতাব্দীতে নেপালে প্রতিষ্ঠিত
১৭শ শতাব্দীর হিন্দু মন্দির
গোর্খা জেলার ভবন ও কাঠামো
হিন্দু দেবী
আফগানিস্তানে সময়

আফগানিস্তান মান সময় হচ্ছে আফগানিস্তানের দাপ্তরিক সময় ইউটিসি+০৪:৩০। আফগানিস্তানে দিবালোক সংরক্ষণ সময় পালন করা হয় না।

আইএএনএ সময় অঞ্চল ডাটাবেস 
আফগানিস্তানের আইএএনএ সময় অঞ্চল ডাটাবেসে সময় অঞ্চল "এশিয়া/কাবুল"।

তথ্যসূত্র 

 
দেশ অনুযায়ী সময়
আর্মেনিয়া সময়

আর্মেনিয়া মান সময় (AMT) আর্মেনিয়ায় ব্যবহৃত সময় অঞ্চল। আর্মেনিয়া মান সময় ইউটিসি থেকে ০৪ ঘণ্টা এগিয়ে ইউটিসি+০৪:০০. এখানে দিবালোক সংরক্ষণ সময় সমন্বয় করা হত - আর্মেনিয়া গ্রীষ্মকালীন সময় (AMST), যেটি ২০১২ সাল থেকে বন্ধ আছে।

তথ্যসূত্র

বহিঃসংযোগ 
 https://web.archive.org/web/20120623162357/http://www.world-time-zones.org/zones/armenia-time.htm
 http://www.worldtimezone.com/wtz-names/wtz-amst.html

সময় অঞ্চল
নিউক্লিয়ন

রসায়ন ও পদার্থবিদ্যায় পরমাণুর নিউক্লিয়াস গঠনের অন্যতম উপাদান হল নিউক্লিয়ন। প্রতিটি পারমাণবিক নিউক্লিয়াস এক বা একাধিক নিউক্লিয়ন দিয়ে গঠিত হয় এবং নিউক্লিয়াস এক বা একাধিক ইলেকট্রন দ্বারা পরিবেষ্টিত থাকে। নিউক্লিয়ন দুই প্রকার: নিউট্রন ও প্রোটন। এই ভর সংখ্যা ও নিউক্লিয়নের সংখ্যা একই। তাই বেশিরভাগ ক্ষেত্রে নিউক্লিয়ন ব্যবহার না করে ভর সংখ্যা হিসাবেই ব্যবহার করা হয়।

১৯৬০ এর দশক পর্যন্ত নিউক্লিয়নগুলিকে প্রাথমিক কণা বলে মনে করা হত, ছোট অংশ দিয়ে তৈরি নয়। এখন তারা যৌগিক কণা হিসাবে পরিচিত। যা শক্তিশালী মিথস্ক্রিয়া দ্বারা একসাথে আবদ্ধ তিনটি কোয়ার্ক দ্বারা তৈরি হয়।

তথ্যসূত্র

পরমাণু তালিকা 

রসায়ন
পারমাণবিক পদার্থবিজ্ঞান
মৌলিক কণিকা
পদার্থবিজ্ঞান
হ্যাড্রন
ব্যারিয়ন
নিউট্রন
নিউক্লিয়ন
আজারবাইজান সময়

আজারবাইজান মান সময় (AZT), আজারবাইজানে ব্যবহৃত সময়। এই মান সময় ইউটিসি থেকে ৮ ঘণ্টা এগিয়ে (ইউটিসি+০৪:০০). গ্রীষ্মকালীন সময় এখন ব্যবহৃত হয় না, কিন্তু ২০১৬ সাল পর্যন্ত এখানে সময় এক ঘণ্টা এগিয়ে ইউটিসি+০৫:০০ গ্রীষ্মকালীন সময় চালু ছিল।.

তথ্যসূত্র 

সময় অঞ্চল
ভুটান সময়

ভুটান সময় (BTT) হচ্ছে ভুটানের সময় অঞ্চল। এটি ইউটিসি থেকে ৬ ঘণ্টা এগিয়ে (ইউটিসি+৬). ভুটান দিবালোক সংরক্ষণ সময় পালন করেন না।

আইএএনএ সময় অঞ্চল ডাটাবেস 
আইএএনএ সময় অঞ্চল ডাটাবেসে সময় অঞ্চলে ভুটানের নাম এশিয়া/থিম্পু।

তথ্যসূত্র 

সময় অঞ্চল
ভুটানের ভূগোল
বাগমতী নদী

বাগমতী নদী নেপালের একটি নদী। এটি কাঠমান্ডু উপত্যকার মধ্য দিয়ে সঞ্চালিত হয় এবং পাটন শহর থেকে কাঠমান্ডুকে আলাদা করেছে। এটি হিন্দু এবং বৌদ্ধ উভয়ের দ্বারাই পবিত্র বলে বিবেচিত হয়। হিন্দুদের অনেক মন্দির এই নদীর তীরে অবস্থিত।

ইতিহাস

বাগমতী নদীকে নেপালের সভ্যতা ও নগরায়ণের উৎস হিসেবে বিবেচনা করা হয়। নদীটিকে বিনয়পিটকে ভাগ্যমুদা () এবং নন্দভাগা হিসেবে উল্লেখ করা হয়। এটিকে মজ্ঝিমনিকায়তে বাহুমতি () হিসেবেও উল্লেখ করা হয়েছে। ৪৭৭ সালের একটি খোদাই এবং পরবর্তীকালে গোপালরাজ বনশবালীতে নদীটিকে বাগবতি পারপ্রদেশে (वाग्वति पारप्रदेशे) হিসেবে বর্ণনা করা হয়েছে।

ভূগোল
কাঠমান্ডু উপত্যকাসহ বাগমতি নদীর অববাহিকা, পশ্চিমে অনেক বিশালাকার গণ্ডকী অববাহিকা এবং পূর্বে কোশী অববাহিকার মধ্যে অবস্থিত।

নোটসমূহ

তথ্যসূত্র

উদ্ধৃতিসমূহ

পুস্তকসমূহ

 .

বাগমতী প্রদেশের নদী
নেপালের নদী
এশিয়ার আন্তর্জাতিক নদী
বিহারের নদী
নেওয়ার
ব্রুনাইয়ে সময়

ব্রুনাই মান সময় সময় হচ্ছে ব্রুনাই দারুসসালাম সময় যেটি ইউটিসি থেকে ৮ ঘণ্টা এগিয়ে (ইউটিসি+০৮:০০). ব্রুনাই-এ বর্তমানে গ্রীষ্মকালীন সময় ব্যবহৃত হয় না।

তথ্যসূত্র

দেশ অনুযায়ী সময়
দক্ষিণ-পূর্ব এশিয়ার সময়
কম্বোডিয়ায় সময়

কম্বোডিয়ায় ইউটিসি+৭ অনুসরণ করে।

স্থানীয় মান সময় হল নমপেন সময় যা মূলত ইউটিসি + ৭: ১৯। কম্বোডিয়ায় ১৯২০ সালের পূর্ব পর্যন্ত এই স্থানীয় সময় ব্যবহৃত হয়েছিল। ১৯২০ সালের পর এটি ইন্দোচিনা সময়, ইউটিসি + ০৭: ০০ এ পরিবর্তিত করে। কম্বোডিয়া দিবালোকের সময় সাশ্রয় করে না বলে এই সময় সারা বছর ব্যবহার করা হয়।

আরম দেখুন 
 বুদ্ধাব্দ

তথ্যসূত্র 

দেশ অনুযায়ী সময়
কম্বোডিয়া
কম্বোডিয়ার সমাজ
দক্ষিণ-পূর্ব এশিয়ার সময়
ইরান মান সময়

ইরান মান সময় (আইআরএসটি) বা ইরান সময় (আইটি) হলো ইরানে ব্যবহৃত সময় অঞ্চল। ইরান একটি ইউটিসি অফসেট ইউটিসি+০৩:৩০ ব্যবহার করে। আইআরএসটিকে ৫২.৫ ডিগ্রি পূর্ব দ্রাঘিমারেখা দ্বারা সংজ্ঞায়িত করা হয়, এটি সেই একই দ্রাঘিমারেখা যা ইরানি বর্ষপঞ্জিকে সংজ্ঞায়িত করে ও এটি ইরানের সরকারি দ্রাঘিমারেখা।

২০০৫ থেকে ২০০৮ এর মধ্যে রাষ্ট্রপতি মাহমুদ আহমাদিনেজাদ ডিক্রি জারি করে ইরান দিবালোক সংরক্ষণ সময় (ডিএসটি) পালন করেনি। এটি ২১ মার্চ ২০০৮ থেকে পুনরায় চালু করা হয়। ২১ সেপ্টেম্বর ২০২২ তারিখে, ইরান ডিএসটি বাতিল করে এবং এখন থেকে সারা বছর মান সময় পালন করছে।

দিবালোক সংরক্ষণ সময় স্থানান্তর 
ইরানে ডিএসটি পরিবর্তনের তারিখগুলো সৌর হিজরি বর্ষপঞ্জির উপর ভিত্তি করে তৈরি হয়, এটি ইরানের সরকারি বর্ষপঞ্জি, যা মার্চ বিষুবের (নওরোজ) উপর নির্ভরশীল যা ইরানের মান সময় (৫২.৫°পূ বা জিএমটি+৩.৫) দ্রাঘিমারেখায় জ্যোতির্বিজ্ঞানের গণনা দ্বারা নির্ধারিত হয়। এর ফলে একটি অনন্য পরিস্থিতি দেখা দেয় যেখানে ডিএসটি স্থানান্তরের তারিখগুলো অন্যান্য দেশের মতো প্রতি বছর একই সপ্তাহের দিনে পড়ে না।

ডিএসটি ইরানে ১ ফারভারদিনের ২৪:০০-এ শুরু হতো, যা বিষুবের সুনির্দিষ্ট সময়ের উপর নির্ভর করে গ্রেগরীয় বর্ষপঞ্জিতে ২০ বা ২১ মার্চের সাথে মিলে যেতো (এটি ২১ বা ২২ মার্চ ২ ফারভারদিনের ০০:০০ এর সমান) ঘড়ির কাঁটা সেই সময় ২ ফারভাদিন তারিখের ০১:০০ (২১ বা ২২ মার্চ) এগিয়ে যেতো। বসন্তের এই পরিবর্তনটি নওরোজের দিন শেষে ঘটতো, যেটি ইরানি নববর্ষের দিন এবং ইরানি সংস্কৃতির সবচেয়ে গুরুত্বপূর্ণ উৎসব।

ডিএসটি একইভাবে ইরানে ৩০ শাহরিভারের ২৪:০০ এ শেষ হতো, যা ২০ বা ২১ সেপ্টেম্বরের সাথে মিলে যেতো (সমানভাবে, ২১ বা ২২ সেপ্টেম্বর ৩১ শাহরিভারের ০০:০০ এ)। ৩০ শাহরিভারে (২০ বা ২১ সেপ্টেম্বর) ঘড়ি পিছিয়ে ২৩:০০ এ চলে যেতো।

সাম্প্রতিক ও আসন্ন তারিখ

সময় অঞ্চল পরিবর্তন

আইএএনএ সময় অঞ্চল তথ্যশালা 
আইএএনএ সময় অঞ্চল তথ্যশালা ইরানের জন্য জোন.ট্যাব ফাইলে ইরানের জন্য একটি অঞ্চল রেখেছে, যার নাম এশিয়া/তেহরান।

আরও দেখুন 

 ইরানি বর্ষপঞ্জি

তথ্যসূত্র 

সময় অঞ্চল
ইরানে সময়
ইরাকে সময়

ইরাক মান সময় ইউটিসি থেকে ৩ ঘণ্টা এগিয়ে আরব মান সময় (AST) (ইউটিসি+০৩:০০)। ইরাকে দিবালোক সংরক্ষণ সময় পালন করা হয় না।

তথ্যসূত্র 

দেশ অনুযায়ী সময়
জাপান মান সময়

জাপান মান সময় বা JST ( Nihon Hyōjunji or  Chūō Hyōjunji) জাপানের সময় অঞ্চল, যেটি ইউটিসি থেকে ৯ ঘণ্টা এগিয়ে অর্থাৎ ইউটিসি+৯। এখানে কয়েকবার আলোচনা হলেও দিবালোক সংরক্ষণ সময় চালু হয়নি। দ্বিতীয় বিশ্বযুদ্ধ চলাকালীন এই সময়কে "টোকিও মান সময়"ও বলা হত।

জাপানের মান সময় কোরীয় মান সময়, ইন্দোনেশীয় পূর্বাঞ্চল মান সময় এবং য়াকুতস্ক সময় একই।

ইতিহাস

জাপানি সাম্রাজ্যের সময় অঞ্চল 
জানুয়ারী ১৮৯৬ থেকে সেপ্টেম্বর ১৯৩৭ সাল পর্যন্ত জাপানে দুটি সময় অঞ্চল কার্যকর করা হয়েছিলঃ

অক্টোবর ১৯৩৭ সাল থেকে পশ্চিমাঞ্চলীয় ওকিনাওয়া এবং তাইওয়ানে কেন্দ্রীয় সময় অঞ্চলও ব্যবহৃত হচ্ছে-

আইএএনএ সময় অঞ্চল ডাটাবেস 
আইএএনএ সময় অঞ্চল ডাটাবেস জাপানের নাম এশিয়া/টোকিও।

তথ্যসূত্র 

সময় অঞ্চল
জাদু সংখ্যা (পদার্থবিজ্ঞান)

পারমাণবিক পদার্থবিদ্যায় একটি জাদু সংখ্যা হল (হয় প্রোটন বা নিউট্রন) এমন একটি সংখ্যা যেখানে নিউক্লিয়াসের সমস্ত কক্ষ পূর্ণ থাকে। সাতটি প্রচলিত জাদু সংখ্যা হল ২,৮,২০, ২৮,৫০,৮২ এবং ১২৬(ক্রম A018226  OEIS). যে সকল পরমাণুর নিউক্লিয়াসে জাদু সংখ্যক নিউক্লিয়ন থেকে তাদের ক্ষেত্রে বন্ধন শক্তি খুব বেশি এবং তারা সহজে বিভাজিত হয় না। [তথ্যসূত্র প্রয়োজন]
সমস্থানিক
পর্যায় সারণি
তেজস্ক্রিয়তা
পূর্ণ সংখ্যার ধারা
জর্ডানে সময়

জর্দানে সময় আরব মান সময় (AST) (ইউটিসি+২) দ্বারা প্রদান করা হয়, এবং দিবালোক সংরক্ষণ সময় পালনের সময় এটি ১ ঘণ্টা এগিয়ে (ইউটিসি+০৩:০০) থাকে। দিবালোক সংরক্ষণের সময় সাধারণত ২৬ শে মার্চ থেকে ১ এপ্রিলের মধ্যে থাকা শুক্রবারে শুরু হয় এবং অক্টোবরের শেষ শুক্রবারে শেষ হয়। ২০০৬-এর আগে এইগুলিতে কিছু তারতম্য ছিল। ২০১২-১৩ এর শীতে, এখানে স্থায়ী গ্রীষ্মকালীন সময় ছিল (ইউটিসি ০৩:০০) ছিল, তবে ডিসেম্বর ২০১৩-এ তা ফেরত নেয়া হয়। ২০২২ সালের অক্টোবরে, দিবালোক সংরক্ষণের সময় স্থায়ীভাবে বিলুপ্ত করা হয়।

তথ্যসূত্র 

সময় অঞ্চল
দেশ অনুযায়ী সময়
গোবিন্দ ভিটা

গোবিন্দ ভিটা বাংলাদেশের বৃহত্তর বগুড়াতে অবস্থিত একটি প্রাচীন প্রত্নতাত্ত্বিক নিদর্শন। এটি করতোয়া নদীর বাঁকে মহাস্থান দুর্গনগরীর সন্নিকটে উত্তর দিকে অবস্থিত। ১৯২৮-২৯ সালে খনন করা গোবিন্দ ভিটায় দুর্গ প্রাসাদ এলাকার বাইরে উত্তর দিকে অবস্থিত।

নামকরণ
গোবিন্দ ভিটা শব্দের অর্থ গোবিন্দ (হিন্দু দেবতা) তথা বিষ্ণুর আবাস। কিন্তু বৈষ্ণব ধর্মের কোনো নিদর্শন এ স্থানে পাওয়া যায়নি। তবুও প্রত্নস্থলটি স্থানীয়ভাবে গোবিন্দ ভিটা নামে পরিচিত।

ইতিহাস
মহাস্থানগড় দুর্গ নগরীর প্রাচীরের অদূরে করতোয়া নদীর তীরে অবস্থিত গোবিন্দ ভিটা নামক একটি অসমতল ঢিবিতে প্রত্নতাত্ত্বিক খনন চালিয়ে ২০০/১২৫’ পরিমাপের একটি মন্দিরের ধ্বংসাবশেষ আবিষ্কৃত হয়েছে। এখানে প্রাপ্ত বিভিন্ন হস্তান্তরযোগ্য প্রত্ননিদর্শণ, ইটের মাপ ব্যবহৃত মসল্লা, স্থাপত্যিক বির্নাস ইত্যাদির ভিত্তিতে অনুমিত  হয় যে, মন্দিরটি খ্রীষ্ঠীয় আনুমানিক সাত শতকে নির্মিত হয়েছিল।  মন্দিরটিতে একাধিকবার পুনঃনির্মাণের নিদর্শণ লক্ষ্য করা যায়। খ্রিস্টীয় ১২শ-১৩শ শতকে রচিত সংস্কৃতি গ্রন্থ ‘‘করতোয়া মহাত্ন্য’’ এ মন্দিরটির কথা উল্লেখ রয়েছে। এটি গোবিন্দ বা বিষ্ণু মন্দির নামে পরিচিত হলেও এমন কোন প্রমাণ পাওয়া যাইনি যার ওপর ভিত্তি করে এটিকে বৈষ্ণব মন্দির বলা যেতে পারে।

প্রাপ্ত নিদর্শন 
এ প্রত্নস্থলে আবিস্কৃত অন্যান্য প্রত্নবস্ত্তর মধ্যে ছাঁচে ঢালা তাম্র মুদ্রা, রৌপ্য মুদ্রা, উত্তর ভারতীয় কালো চকচকে মৃৎপাত্রের টুকরা, শুঙ্গযুগীয় শিল্প বৈশিষ্ট্যমন্ডিত পোড়ামাটির ফলক, ব্রাক্ষী হরফ সংবলিত পোড়ামাটির সীল, স্বল্প মূল্যবান পাথর গুটিকা বিশেষ উল্লেখযোগ্য।

পরিচালনা
এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থান হওয়ায় প্রত্নতত্ত্ব অধিদপ্তর এর রক্ষণাবেক্ষণ করে থাকে।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র

বগুড়া জেলার দর্শনীয় স্থান
পুণ্ড্রনগরের ধ্বংসাবশেষ
বগুড়া জেলার প্রত্নতাত্ত্বিক স্থাপনা
মসলা গবেষণা কেন্দ্র

মসলা গবেষণা কেন্দ্র ১৯৯৫ সালে বাংলাদেশে বগুড়ার শিবগঞ্জে প্রতিষ্ঠিত একমাত্র মসলা গবেষণা প্রতিষ্ঠান।

ইতিহাস ও লক্ষ্য
৩২ লাখ মেট্রিক টন চাহিদার বিপরীতে বাংলাদেশে মসলার উৎপাদন মাত্র ১৮ লাখ মেট্রিক টন। এই বিশাল লক্ষ্যমাত্রা পূরণের লক্ষ্যে বাংলাদেশ কৃষি গবেষণা ইন্সটিটিউটের অধীনে বগুড়ার শিবগঞ্জে প্রতিষ্ঠা করা হয় দেশের একমাত্র মসলা গবেষণা কেন্দ্র প্রতিষ্ঠানটি।

গবেষণা কার্যক্রম
এ পর্যন্ত প্রায় ১৭ প্রকার মসলা নিয়ে গবেষণা চলছে যার মধ্যে পেয়াজের নতুন জাত উদ্ভাবন, দারুচিনি, এলাচ, তেজপাতার চাষ পদ্ধতি নিয়েও কাজ চলছে। এই কেন্দ্রের আয়তন প্রায় ২৮ হেক্টর যার মধ্যে ১৮ হেক্টর জমিতে গবেষণা কার্যক্রম পরিচালনা করা হয়। ৩টি আঞ্চলিক কেন্দ্র এবং ৭টি উপকেন্দ্র নিয়ে ৩০টিরও বেশি দেশি বিদেশী মসলার উপর গবেষণা কার্যক্রম পরিচালিত হচ্ছে।

তথ্যসূত্র

বাংলাদেশের সরকারি প্রতিষ্ঠান
হরিদাস সম্প্রদায়

হরিদাস সম্প্রদায় (কন্নড়: ಹರಿದಾಸ) হল একটি ভক্তিবাদী ধর্মীয় সম্প্রদায়। এই সম্প্রদায়ের উৎস অধুনা ভারতের কর্ণাটক রাজ্য। মধ্বের পরে এই সম্প্রদায়ের উৎপত্তি এবং তা পরে মধ্যযুগীয় ভারতের বাংলা ও অসম প্রভৃতি অঞ্চলে ছড়িয়ে পড়ে। ছয় শতাব্দীরও বেশি সময় ধরে একাধিক সন্ত ও ধর্মগুরু জনসাধারণ ও দাক্ষিণাত্যের বিভিন্ন রাজ্যের রাজন্যবর্গের উপর আধ্যাত্মিক প্রভাব বিস্তার করে দক্ষিণ ভারত তথা কর্ণাটকের সংস্কৃতি, দর্শন ও শিল্পকলাকে একটি নির্দিষ্ট আকার দেন।

‘হরিদাস’ (আক্ষরিক অর্থে, ‘হরির দাস’) নামে এক শ্রেণির ভক্তিবাদী এই ভক্তি আন্দোলনের জন্মদাতা। খ্রিস্টীয় ১৩শ থেকে ১৪শ শতাব্দীর মধ্যে বিজয়নগর সাম্রাজ্যের প্রথম যুগে এই আন্দোলনের সূচনা ঘটেছিল। এই আন্দোলনের মূল উদ্দেশ্য ছিল মধ্বের দ্বৈতবাদী দর্শন বা ‘মধ্বসিদ্ধান্ত’ ‘দাসসাহিত্য’ (আক্ষরিক অর্থে, ‘হরিদাসের সাহিত্য’) নামে একটি বিশেষ সাহিত্যবর্গের মাধ্যমে জনসাধারণের মধ্যে প্রচার করা।

শ্রীপদরায়, ব্যাসতীর্থ, বদীরাজতীর্থ, পুরন্দর দাস ও কনক দাস প্রমুখ বিশিষ্ট হিন্দু দার্শনিক, কবি ও পণ্ডিত এই যুগে বিশেষ প্রভাব বিস্তার করেছিলেন। এই আন্দোলনের সূচনা কন্নড় দেশে হয় এবং তা দক্ষিণ ভারতের বিভিন্ন অংশে ছড়িয়ে পড়ে। তবে এই আন্দোলন ছিল বাসবন্নার নেতৃত্বাধীন উত্তর কর্ণাটকের বীরশৈব আন্দোলন (কন্নড়ের বচন সাহিত্য) (১২শ শতাব্দী) এবং তামিলনাড়ুর অলবর সন্তদের (১০ম শতাব্দী) আন্দোলনের ফলশ্রুতি। পরবর্তীকালে বল্লভাচার্য ও চৈতন্য মহাপ্রভু মধ্বের শিক্ষার দ্বারা প্রভাবিত হয়েছিলেন।

হরিদাসেরা ছিলেন সন্ত। তাদের কেউ কেউ ছিলেন পরিব্রাজক চারণকবি। তারা নিজেদের সর্বোচ্চ ঈশ্বর হরির দাস মনে করতেন। এই আন্দোলন ব্রাহ্মণেরা শুরু করলেও, এটি চিন্তাভাবনার দিক থেকে ছিল একটি ভক্তিবাদী আন্দোলন এবং সমাজের সকল শ্রেণির মানুষের এতে উল্লেখযোগ্য অবদান ছিল। হরিদাস আন্দোলনকে জনসাধারণের উপর এক হাজার বছর ধরে প্রভাব বিস্তারকারী ভক্তি আন্দোলনের একটি অংশ মনে করা হয়। এই আন্দোলন কন্নড় ভক্তিমূলক সাহিত্যে গুরুত্বপূর্ণ অবদান রেখেছে।

আরও দেখুন
দ্বৈত বেদান্ত
বিজয়নগর সাম্রাজ্য
কর্ণাটকী শাস্ত্রীয় সংগীত

তথ্যসূত্র

গ্রন্থপঞ্জি

বহিঃসংযোগ
 A collection of more than 20,000 compositions of 151 Haridasas
 HariBhakt 
 Brief life sketches and English translations of many prominent Haridasas

কর্ণাটকের ইতিহাস
কন্নড় সাহিত্য
বৈষ্ণবধর্ম
কর্ণাটকী শাস্ত্রীয় সংগীত
ভক্তি আন্দোলন
মাধব ঐতিহ্য
বৈষ্ণব উপসম্প্রদায়
দ্বৈত বেদান্ত
১৯৯৬ সালের বাংলাদেশী চলচ্চিত্রের তালিকা

১৯৯৬ সালে বাংলাদেশে মুক্তিপ্রাপ্ত চলচ্চিত্রের তালিকা।

মুক্তিপ্রাপ্ত চলচ্চিত্র সমূহ

আরও দেখুন 

 ১৯৯৫ সালের বাংলাদেশী চলচ্চিত্রের তালিকা
 ১৯৯৭ সালের বাংলাদেশী চলচ্চিত্রের তালিকা
 বাংলাদেশের চলচ্চিত্র
 ঢালিউড

তথ্যসূত্র

বহিঃসংযোগ 
 ইন্টারনেট মুভি ডেটাবেজে বাংলাদেশী চলচ্চিত্র 

বছর অনুযায়ী বাংলাদেশী চলচ্চিত্রের তালিকা
১৯৯৬-এ বাংলাদেশ
১৯৯৭ সালের বাংলাদেশী চলচ্চিত্রের তালিকা

১৯৯৭ সালে বাংলাদেশে মুক্তিপ্রাপ্ত চলচ্চিত্রের তালিকা।

মুক্তিপ্রাপ্ত চলচ্চিত্র সমূহ

আরও দেখুন 

 ১৯৯৬ সালের বাংলাদেশী চলচ্চিত্রের তালিকা
 ১৯৯৮ সালের বাংলাদেশী চলচ্চিত্রের তালিকা
 বাংলাদেশের চলচ্চিত্র
 ঢালিউড

তথ্যসূত্র

বহিঃসংযোগ 
 ইন্টারনেট মুভি ডেটাবেজে বাংলাদেশী চলচ্চিত্র 

বছর অনুযায়ী বাংলাদেশী চলচ্চিত্রের তালিকা
১৯৯৭-এ বাংলাদেশ
১৯৯৮ সালের বাংলাদেশী চলচ্চিত্রের তালিকা

১৯৯৮ সালে বাংলাদেশে মুক্তিপ্রাপ্ত চলচ্চিত্রের তালিকা।

মুক্তিপ্রাপ্ত চলচ্চিত্র সমূহ

আরও দেখুন 

 ১৯৯৭ সালের বাংলাদেশী চলচ্চিত্রের তালিকা
 ১৯৯৯ সালের বাংলাদেশী চলচ্চিত্রের তালিকা
 বাংলাদেশের চলচ্চিত্র
 ঢালিউড

তথ্যসূত্র

বহিঃসংযোগ 
 ইন্টারনেট মুভি ডেটাবেজে বাংলাদেশী চলচ্চিত্র 
 বাংলাদেশ চলচ্চিত্র প্রযোজক পরিবেশক সমিতি ১৯৯৮ সালের চলচ্চিত্র তালিকা

বছর অনুযায়ী বাংলাদেশী চলচ্চিত্রের তালিকা
১৯৯৮-এ বাংলাদেশ
দক্ষিণ আইচা থানা

দক্ষিণ আইচা থানা বাংলাদেশের ভোলা জেলার চরফ্যাশন উপজেলার একটি থানা। এটি ভোলা জেলার সর্ব-দক্ষিণের থানা।

প্রতিষ্ঠাকাল 
২০১২ সালের ১ জানুয়ারি চরফ্যাশন উপজেলার ৫টি ইউনিয়ন নিয়ে দক্ষিণ আইচা থানা আত্মপ্রকাশ করলেও ২০১৭ সালের ২০ নভেম্বর দুলারহাট থানা প্রতিষ্ঠিত হলে মুজিবনগর ইউনিয়ন দুলারহাট থানার অধীনে চলে যায়, ফলে বর্তমানে এ থানার আওতাধীন ইউনিয়ন ৪টি।

প্রশাসনিক এলাকাসমূহ 
চরফ্যাশন উপজেলার ৪টি ইউনিয়নের প্রশাসনিক কার্যক্রম দক্ষিণ আইচা থানার অধীন।

ইউনিয়নসমূহ:
 ৯নং চর মানিকা
 ১২নং কুকরী মুকরী
 ১৫নং নজরুলনগর
 ১৯নং ঢালচর

আরও দেখুন 
 চরফ্যাশন উপজেলা
 ভোলা জেলা
 বাংলাদেশের থানাসমূহের তালিকা

তথ্যসূত্র

বহিঃসংযোগ 

ভোলা জেলার থানা
চরফ্যাশন উপজেলা
হ্যারিসন ফোর্ড

হ্যারিসন ফোর্ড (; জন্ম: ১৩ জুলাই ১৯৪২) একজন আমেরিকান চলচ্চিত্র অভিনেতা এবং প্রযোজক। স্টার ওয়ার্স সিরিজের স্পেস অপেরা ত্রয়ীতে হ্যান সোলো চরিত্রে এবং ইন্ডিয়ানা জোনসে নাম ভূমিকায় অভিনয়ের সুবাদে ফোর্ড বিশ্বব্যাপী পরিচিতি লাভ করেন। ছয় দশক ধরে অভিনয় করে চলা হ্যারিসন ফোর্ড হলিউডের বেশ কিছু ব্লক বাস্টার ছবিতে অভিনয় করেছেনঃ এপোক্যালিপস নাউ (১৯৭৯), প্রিস্যুমড ইনোসেন্ট (১৯৯০), দ্য ফিউজিটিভ(১৯৯৩), এয়ার ফোর্স ওয়ান(আ৯৯৭), হোয়্যাট বিনিথ লাইস (২০০০)। ১৯৯৭ সালে চলচ্চিত্র ম্যাগাজিন এম্পায়্যার ফোর্ডকে সর্বকালের সেরা ১০০ জন ম্যুভি স্টার হিসেবে প্রথম স্থান প্রদান করে। যুক্তরাষ্ট্রের সর্বোচ্চ আয়কারী ১৩ টি চলচ্চিত্রের মধ্যে ফোর্ডের অভিনীত ৫ টি চলচ্চিত্র অন্তর্ভুক্ত হয়েছে। ফোর্ড অভিনেত্রী ক্যালিস্টা ফ্লকহার্টকে বিয়ে করেন।

প্রাক জীবন
ফোর্ড শিকাগোর সুইডিশ কনভেন্ট হাসপাতালে জন্মগ্রহণ করেন। তার পিতা ক্রিস্টোফার ফোর্ড একজন বিজ্ঞাপন কর্মকর্তা এবং অভিনেতা ও মা ডরোথি ছিলেন একজন বেতার অভিনেত্রী। ফোর্ড বয় স্কাউট অব আমেরিকার সক্রিয় সদস্য ছিলেন এবং দ্বিতীয় সর্বোচ্চ র‍্যাংক, লাইফ স্কাউট অর্জন করেন। ১৯৬০ সালে ফোর্ড ইলিনয়েসের পার্ক রিজে অবস্থিত মেইন ইস্ট উচ্চ বিদ্যালয় থেকে স্নাতক হন। উইসকনসিনের রিপন কলেজে অধ্যায়নের সময় তিনি সিগমা ন্যু ফ্যাটারনিটির সদস্য হন। নিজের লজ্জাভাব দূর করতে শেষের দিকে ফোর্ড ড্রামা ক্লাসে অংশ নেন।

প্রাথমিক ক্যারিয়ার

যুগান্তকারী অভিনয়

ব্যক্তিজীবন

তথ্যসূত্র

বহিঃসংযোগ

 

১৯৪২-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
মার্কিন চলচ্চিত্র অভিনেতা
মার্কিন চলচ্চিত্র প্রযোজক
মার্কিন কণ্ঠাভিনেতা
মার্কিন টেলিভিশন অভিনেতা
মার্কিন ভিডিও গেম অভিনেতা
মার্কিন পরিবেশবাদী
আইরিশ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
বেলারুশীয় ইহুদি বংশোদ্ভূত মার্কিন ব্যক্তি
ক্যালিফোর্নিয়ার ডেমোক্র্যাট
শিকাগোর অভিনেতা
গোল্ডেন গ্লোব সেসিল বি. ডামিল পুরস্কার বিজয়ী
সম্মানসূচক সেজার প্রাপক
স্যাটার্ন পুরস্কার বিজয়ী
এএফআই আজীবন সম্মাননা পুরস্কার প্রাপক
ক্যালিফোর্নিয়ার সমাজকর্মী
শিকাগোর ব্যক্তি
ইলিনয়ের ব্যক্তি